《老君十六变词 其十一》
隋代·佚名

十一变之时。生在南方阎浮地。造作天地有作为。

化生万物由婴儿。阴阳相对共相随。众生禀气各自为。

番息众多满地池。生活自卫由乘靡。劫数灭尽一时亏。

洪水滔天到月支。选擢种民留伏羲。思之念之立僧秪。

唯有大圣共相知。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。